Vispārējās tiesas (ceturtā palāta) 2013. gada 12. jūnija spriedums – HTTS/Padome

(lietas T-128/12 un T-182/12)

“Kopējā ārpolitika un drošības politika — Ierobežojoši pasākumi pret Irānu kodolieroču izplatīšanas novēršanai — Līdzekļu iesaldēšana — Acīmredzama kļūda vērtējumā”

1. Tiesvedība — Absolūts šķērslis tiesas procesam — Pārbaude pēc tiesas ierosmes — Nepieciešamība, lai interese celt prasību pastāvētu līdz tiesas nolēmuma pasludināšanai — Intereses celt prasību jēdziens — Prasība, kas var dot labumu lietas dalībniekam, kas to cēlis (Vispārējās tiesas Reglamenta 113. pants) (sal. ar 30., 31. un 35. punktu)

2. Eiropas Savienība — Kopējā ārpolitika un drošības politika — Ierobežojoši pasākumi pret Irānu — Pasākumi, kas veikti saistībā ar cīņu pret terorismu un cīņu pret kodolieroču izplatīšanu — Pārbaude tiesā — Apjoms — Pirmkārt, ar cīņu pret kodolieroču izplatīšanu saistīto pasākumu un, otrkārt, ar cīņu pret terorismu saistīto pasākumu pārbaudes apjoma diferenciācija efektivitātes apsvērumu dēļ — Nepieļaujamība (LES 29. pants; LESD 215. panta 2. punkts) (sal. ar 42.–44. punktu)

3. Eiropas Savienība — Iestāžu aktu tiesiskuma pārbaude tiesā — Ierobežojoši pasākumi pret Irānu — Pasākumi, kas veikti saistībā ar cīņu pret kodolieroču izplatīšanu — Pārbaudes apjoms — Vispārīgo noteikumu ierobežota pārbaude — Pārbaude, kas attiecas uz faktu novērtēšanu un pierādījumu pārbaudi saistībā ar tiesību aktiem, ko piemēro īpašām vienībām (LES 29. pants; LESD 215. panta 2. punkts; Padomes Lēmums 2010/413/KĀDP; Padomes Regulas Nr. 961/2010 16. panta 2. punkta a) apakšpunkts un Padomes Regulas Nr. 267/2012 23. panta 2. punkta e) apakšpunkts) (sal. ar 45.–49. punktu)

4. Eiropas Savienība — Iestāžu aktu tiesiskuma pārbaude tiesā — Ierobežojoši pasākumi pret Irānu — Pasākumi, kas veikti saistībā ar cīņu pret kodolieroču izplatīšanu — Pārbaudes apjoms — Apstākļu, kas iestādei darīti zināmi pēc apstrīdētā lēmuma pieņemšanas, izslēgšana (Padomes Lēmuma 2010/413/KĀDP 20. panta 1. punkta b) apakšpunkts; Padomes Regulas Nr. 961/2010 16. panta 2. punkta a) apakšpunkts un Padomes Regulas Nr. 267/2012 23. panta 2. punkta e) apakšpunkts) (sal. ar 54. un 56. punktu)

5. Eiropas Savienības tiesības — Principi — Tiesības uz aizstāvību — Ierobežojoši pasākumi pret Irānu — Pasākumi, kas veikti saistībā ar cīņu pret kodolieroču izplatīšanu — Kodolieroču izplatīšanā iesaistīto vai tai atbalstu sniedzošo personu, vienību vai struktūru līdzekļu iesaldēšana — Pienākums paziņot apsūdzošus elementus — Apjoms (Padomes Lēmuma 2010/413/KĀDP 20. panta 1. punkta b) apakšpunkts; Padomes Regulas Nr. 961/2010 16. panta 2. punkta a) apakšpunkts un Padomes Regulas Nr. 267/2012 23. panta 2. punkta e) apakšpunkts) (sal. ar 57. un 59. punktu)

6. Prasība atcelt tiesību aktu — Spriedums, ar kuru tiek atcelts tiesību akts — Sekas — Tiesas noteiktās robežas — Ierobežojoši pasākumi pret Irānu — Divu tiesību aktu, kas ietver identiskus ierobežojošus pasākumus, atcelšana divos atšķirīgos datumos — Nopietns tiesiskās noteiktības apdraudējuma risks — Pirmā no šiem tiesību aktiem seku saglabāšana, līdz stājas spēkā otrā tiesību akta atcelšana (LESD 264. panta otrā daļa; Tiesa statūtu 60. panta otrā daļa; Padomes Lēmums 2010/413/KĀDP; Padomes Regula Nr. 267/2012) (sal. ar 74., 75. un 77.–79. punktu)

Priekšmets

Lietā T-128/12 prasība atcelt Padomes 2012. gada 23. janvāra Lēmumu 2012/35/KĀDP, ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu (OV L 19, 22. lpp.), ciktāl ar to prasītāja jaunu iemeslu dēļ ir iekļauta II pielikumā Padomes 2010. gada 26. jūlija Lēmumam 2010/413/KĀDP, ar ko paredz ierobežojošus pasākumus pret Irānu (OV L 195, 39. lpp.), kā arī Padomes 2012. gada 23. janvāra Īstenošanas regulu (ES) Nr. 54/2012, ar kuru īsteno Regulu (ES) Nr.961/2010, ar ko paredz ierobežojošus pasākumus pret Irānu ( OV L 19, 1. lpp.), ciktāl prasītāja jaunu iemeslu dēļ ir iekļauta VIII pielikumā Padomes 2010. gada 25. oktobra Regulai (ES) Nr. 961/2010, ar ko paredz ierobežojošus pasākumus pret Irānu un atceļ Regulu (EK) Nr. 423/2007 (OV L 281, 1. lpp.), un lietā T-182/12 prasība atcelt Padomes 2012. gada 23. marta Regulu (ES) Nr. 267/2012 par ierobežojošiem pasākumiem pret Irānu un Regulas [..] Nr. 961/2010 atcelšanu (OV L 88, 1. lpp.), ciktāl ar to prasītājas nosaukums ir atstāts to personu, vienību un struktūru sarakstā, kuru aktīvi tiek iesaldēti.

Rezolutīvā daļa:

1) lietas T-128/12 un T-182/12 apvienot sprieduma taisīšanai;

2) lietā T-128/12 vairs nav jālemj par prasību atcelt Padomes 2012. gada 23. janvāra Īstenošanas regulu (ES) Nr. 54/2012, ar kuru īsteno Regulu (ES) Nr. 961/2010, ar ko paredz ierobežojošus pasākumus pret Irānu, ciktāl tā attiecas uz HTTS Hanseatic Trade Trust & Shipping GmbH;

3) atcelt Padomes 2012. gada 23. janvāra Lēmumu 2012/35/KĀDP, ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu, ciktāl ar to nosaukums HTTS Hanseatic Trade Trust & Shipping ir iekļauts Lēmuma 2010/413 II pielikumā;

4) atcelt IX pielikumu Padomes 2012. gada 23. marta Regulai (ES) Nr. 267/2012 par ierobežojošiem pasākumiem pret Irānu un Regulas Nr. 961/2010 atcelšanu, ciktāl tas attiecas uz HTTS Hanseatic Trade Trust & Shipping;

5) Padomes 2010. gada 26. jūlija Lēmuma 2010/413/KĀDP, ar ko paredz ierobežojošus pasākumus pret Irānu, ar grozījumiem, kuri izdarīti ar Lēmumu 2012/35, sekas attiecībā uz HTTS Hanseatic Trade Trust & Shipping saglabājas no šī lēmuma spēkā stāšanās dienas divdesmitajā dienā pēc tā publicēšanas Eiropas Savienības Oficiālajā Vēstnesī, līdz Regulas Nr. 267/2012 daļējā atcelšana stājas spēkā;

6) Eiropas Savienības Padome sedz savus un atlīdzina HTTS Hanseatic Trade Trust & Shipping tiesāšanās izdevumus;